‎Muli na namang nabasag ng boses ‎ni Hayato ang sound barrier.
‎Kakaiba ang ikinikilos ni Yota ‎mula pa noong sports festival.
‎SPORTS FESTIVAL
‎At napakasaya pa niya noon.
‎TULALA - KARAOKE
‎Parang malayo ang isip niya.
‎LUMALAYO - ANG HALLWAY
‎At mukhang iniiwasan din siya ni Miki.
‎May nangyari ba sa pagitan nila ‎noong araw na 'yon pagkatapos ng klase?
‎TUSOK TUSOK
‎-Miki. ‎-Ano?
‎TIGILAN MO 'YAN
‎-Kumusta ka? ‎-Ha?
‎CRINGE
‎Bakit mo naman natanong?
‎Hindi siya magaling dito.
‎Para lang alam mo, ‎hindi ako "hindi okay," ha?
‎Inaantok lang ako nang kaunti.
‎EEK
‎A, gano'n ba? Mabuti naman.
‎Kakaiba rin ang ikinikilos ni Miki ‎mula pa noong sports festival.
‎At napakasaya pa niya noon.
‎Ano kaya ang nangyari?
‎Ayan na naman ang malungkot niyang mukha.
‎May nangyari ba sa kanila ni Yota ‎noong magkasama sila sa clean-up duty?
‎Yota.
‎DUMAUSDOS
‎Koyun? Ano'ng meron?
‎E…
‎Kumusta ka?
‎(SINUSUBUKANG) NGUMITI
‎PFFT - HA?
‎Hindi siya magaling dito.
‎Labas muna tayo?
‎Nalaman ni Miki.
‎Ano? Ibig mo bang sabihin…
‎Sinabi mo sa kanya?
‎Hindi, parang nahalata niya lang ‎dahil sa kilos ko.
‎Kung nakapagpigil lang sana ako, ‎hindi niya malalaman.
‎Wala naman siyang ipinakitang senyales ‎na napansin niya.
‎Sa isang sandali, umasa pa nga ‎akong mahahalata na lang niya.
‎Sabi ko okay na ako ‎sa kung ano ang meron ngayon.
‎Kailangan ko talagang ‎matutong manindigan, ano?
‎Pero mataas ang tingin sa 'yo ni Miki.
‎Kung alam na niyang gusto mo siya, baka ‎magsimula rin siyang magkagusto sa 'yo.
‎Sa tingin ko hindi.
‎Kaibigan lang talaga ang tingin ni Miki ‎sa 'kin. Mula pa noong middle school.
‎Sa pinakamabuti, matalik niyang kaibigan.
‎Sana nga.
‎At sa totoo lang, okay na ako roon.
‎O kahit papa'no, akala ko okay na ako.
‎Alam na niya ngayon ‎ang nararamdaman mo para sa kanya,
‎pero hindi ibig sabihin no'n na bigla ka ‎na niyang kamumuhian o lalayuan.
‎Malamang hindi lang niya alam ‎kung paano ito haharapin sa ngayon.
‎Mahalaga kay Miki ang mga taong ‎nasa paligid niya.
‎Hindi siya gagawa ‎ng anumang padalus-dalos.
‎Tama ka.
‎Kaya nga hindi ko yata kayang ‎hayaang manatiling malabo ang lahat.
‎Koyun. A…
‎Tatapusin ko na 'to.
‎EPISODE 14 ‎PASABOG
‎Sa tingin ko gusto ako ni Yota…
‎Hindi ko naman ito basta-bastang ‎maikukuwento kay Minato, o kahit kanino.
‎Kahit nasa isip ko lang ang lahat,
‎o kahit totoo nga ang lahat…
‎Kapag sinabi ko ito sa iba, ‎masasaktan lang si Yota.
‎At pa'no naman si Koyun?
‎Kung gusto ni Koyun si Yota, kung gano'n…
‎Dalawang tao ang masasaktan ko!
‎Magbabayad na po.
‎Opo! Papunta na!
‎SARADO
‎Uy, Miki. ‎May nangyari na naman ba sa school?
‎Buong araw kang mukhang problemado.
‎Napansin n'yo pala? Pasensya na.
‎Sige na.
‎Pakinggan natin ang mga hinaing mo.
‎Hindi, wala naman akong reklamo.
‎Pero baka mas madali itong ikuwento ‎sa kanila kaysa sa mga kaklase ko.
‎E…
‎Nalaman ko kasi ‎na may isang taong akala ko kaibigan lang
‎pero may tunay palang nararamdaman ‎para sa 'kin.
‎Ano sa tingin n'yo ang dapat kong gawin?
‎Magpanggap na lang ba akong wala ‎akong napansin at kumilos gaya ng dati?
‎O baka dapat ko siyang iwasan…
‎Hindi ko alam ang gagawin ko.
‎WASAK
‎-Puppy love. ‎-Puppy love.
‎Malamang matutuwa ako, ‎basta't hindi ko kinamumuhian ang tao.
‎Sa katunayan, kung malaman kong ‎may babaeng may gusto sa 'kin,
‎baka ako pa mismo ang magyaya sa kanya ‎na makipag-date.
‎Talaga?
‎Pero pa'no kung pumalpak?
‎Kung gano'n, nawalan ka na nga ‎ng karelasyon, nawalan ka pa ng kaibigan.
‎Oo, pero kasundo ko pa rin ang mga ex ko. ‎Kumakain kami na parang walang nangyari.
‎Grabe, parang hindi ko kaya 'yon.
‎Habang tumatanda ka, mas dumarami ‎ang mga relasyong mahirap ilarawan.
‎Ikaw lang 'yon.
‎Lalaki ba o babae ang kaibigan mong 'yan?
‎Lalaki.
‎Kung gano'n, hindi ako sigurado.
‎Kapag one-sided ang pag-ibig mula sa taong ‎hindi mo kayang talunin sa one-on-one,
‎mas mabuting putulin agad 'yan ‎habang maaga pa.
‎Base sa karanasan ko sa pakikipaglaban sa ‎mga lalaki, dapat may dala kang sandata.
‎Sino bang nanakit sa 'yo?
‎NAGMAMAKTOL
‎Magkaibang-magkaiba ang babaeng nabigo sa ‎pag-ibig at lalaking nabigo sa pag-ibig.
‎Hindi naman siya yong tipong magwawala sa ‎galit, kaya ligtas ako sa aspetong 'yon.
‎Mas magiging madali ang lahat ‎kung magkakagusto ka rin sa kanya.
‎Magkakagusto rin sa kanya…
‎Kapag kasama ko si Yota…
‎Pakiramdam ko nagiging totoo ako ‎sa sarili ko, at lagi kaming masaya.
‎Sigurado akong gano'n din ‎ang nararamdaman ni Yota.
‎Para kaming tahanan ng init ‎at ginhawa para sa isat isa.
‎Magkaibigang magkapantay.
‎Sana gano'n lang kasimple…
‎CAMERA ROLL
‎Pa'no kung hindi ako babae?
‎Paano kung hindi ako posibleng ‎maging karelasyon?
‎Magiging gano'n pa rin kaya kami ‎kalapit sa isa't isa?
‎Magiging gano'n pa rin kaya kabait ‎ang trato niya sa 'kin?
‎Gusto kong tingnan ako ni Yota
‎hindi bilang babae, ‎hindi bilang posibleng karelasyon,
‎kundi bilang isang taong ‎karapat-dapat na maging kaibigan.
‎PAPARATING NA TAWAG - NINE AUDIO
‎Minato?
‎Hello?
‎Hello. Puwede ka bang makausap?
‎Oo. Nasa labas ka ba ngayon?
‎Oo. Naglalakad kami ni Ponta.
‎Munting Raccoon-sky?
‎Sinabi ko na ngang Ponta ‎ang pangalan niya.
‎Ano'ng meron?
‎Wala naman.
‎Naglalakad lang ako nang bigla kong ‎maisip na gusto kong may makausap.
‎Ano ba 'yan?
‎Oo, wala naman talagang ‎malalim na dahilan kung bakit ako tumawag.
‎Pero minsan gusto lang talaga ng tao ‎na may makausap.
‎Oo. Gets ko yan.
‎Pero sigurado ka bang ako talaga ‎ang gusto mong kausap?
‎Bakit naman?
‎Di ba may mga babae…
‎ALAALA NG MIDDLE SCHOOL
‎…na gustong makipag-usap sa 'yo ‎sa telepono?
‎Gano'n ba ang tingin mo sa 'kin?
‎Walang gano'n sa 'kin.
‎At kahit meron man, tatawagan ko sila nang ‎may paksa na akong gustong pag-usapan.
‎At hindi mo gagawin 'yon para sa 'kin?
‎Bakit ko naman gagawin? ‎Hindi naman gano'n ang samahan natin.
‎Ano'ng ibig sabihin ng paghinto mo? ‎Nadismaya ka ba?
‎Hindi, 'no!
‎Pasensya na kung napalungkot kita.
‎Tumigil ka nga!
‎Nagbibiro lang ako.
‎Naku naman.
‎Nasa labas din ako, ‎at pinagmumukha mo akong weirdo
‎na sumisigaw sa parkingan ng bisikleta.
‎Pauwi ka pa lang ba? Medyo gabi na, a?
‎Oo. Galing ako sa trabaho.
‎Sasakay na ako sa bisikleta ko.
‎Pauwi na rin ako. Pagod na si Munting Pon ‎at ayaw nang gumalaw.
‎-‎Pon-pooped. ‎-Ponta nga sabi.
‎Usap tayo ulit sa susunod.
‎Nakatulong ba akong magpalipas ng oras?
‎Oo. Salamat.
‎At wag kang mag-atubiling tawagan ako ‎kung gusto mo ng makakausap.
‎-Sige. ‎-Kita tayo bukas sa wrap party.
‎Para sa cheer squad! Yakiniku!
‎Nakalimutan mo ba? ‎Siguraduhin mong pupunta ka, ha?
‎Oo. Salamat.
‎Good night.
‎Ano kaya talaga ang nararamdaman ‎ni Miki para kay Yota ngayon?
‎Kaibigan lang ba ang tingin niya rito, ‎gaya ng kay Amamiya?
‎Gaano na kayo katagal ‎magkakilala ni Minato?
‎Sumama ka sa 'kin.
‎Koyun, "magkaiba" ba para sa 'yo ‎sina Yota at Minato?
‎Gano'n kaya?
‎Sandali…
‎Paano ba tinitingnan ni Miki si Amamiya,
‎at paano naman tinitingnan ‎ni Amamiya si Miki?
‎Bilang magkaibigan? ‎Matalik na magkaibigan?
‎O higit pa?
‎Ano kaya ang tingin sa 'kin ni Amamiya…
‎Sandali, bakit ko iniisip ang sarili ko?
‎Anuman ang mangyari, ‎sana bumalik na sila sa dati
‎sa cheer squad wrap party bukas.
‎YAKINIKU - EAT ALL YOU CAN ‎KARNE - NICE MEAT YOU!
‎Magaling tayong lahat sa sports festival!
‎Uy, Miki. Bagay sa 'yo ang maikling buhok.
‎Wag asin. Dapat laging marinade.
‎Siguro dapat magpagupit din ako ‎nang maikli?
‎Hindi nga.
‎Karaniwan, sumasama si Miki ‎sa mga kaklase naming lalaki,
‎pero ngayon, wala siyang tigil ‎sa pakikipagkuwentuhan sa seniors.
‎Dahil ba espesyal na okasyon 'to?
‎O masyado ko lang itong iniisip?
‎At di man lang gumalaw si Yota ‎mula sa kinauupuan niya.
‎TITIG ‎WALANG KARAPATANG MAGSALITA
‎Koyuki. Masusunog na 'yan.
‎-Tama ka nga. ‎-Amamiya.
‎Ang cute mo ngayon.
‎Nakasalamin ka kasi.
‎Uy, sa tingin n'yo ba magkapareho ang ‎estilo ng suot nina Amamiya at Momoka?
‎-Ha? ‎-Ha?
‎Magtabi kayo.
‎HA?
‎Wow, bagay na bagay kayo! ‎Para kayong mag-jowa.
‎-Salamat po! ‎-Malandi.
‎BARF
‎Gano'n talaga siyang klase ng tao…
‎Grabe, nakakahiya naman 'to.
‎Mas lalo ka nilang aasarin ‎kapag ipinakita mong nahihiya ka.
‎Mawawalan sila ng interes ‎kung sasakyan mo lang ang biro.
‎Amamiya…
‎-Tuso ka talaga. ‎-Talaga ba?
‎NAGTATANGA-TANGAHAN
‎Koyun.
‎KATAHIMIKAN
‎Uy, Koyuki.
‎Naisip ko lang…
‎Wala ka ba talagang gusto kay Amamiya?
‎Ano? Bakit mo naman nasabi 'yan?
‎Ewan, parang gano'n kasi ang dating…
‎Hindi. Hindi talaga. Hindi totoo 'yan.
‎Talaga. Hindi talaga!
‎Mas lalo tuloy akong kahina-hinala.
‎Gano'n ba talaga ang dating ko?
‎Well, hindi naman "hindi" gano'n?
‎Ayokong gano'n.
‎Kailangan kong pag-isipan ulit ‎ang mga bagay-bagay.
‎Hindi, hindi mo kailangang pilitin ‎ang sarili mo.
‎Puwede bang umupo rito?
‎Momoka!
‎Grabe, ang init ng mukha ko. ‎Nakakahiya talaga.
‎Nakakainis talaga kapag sumosobra sila.
‎Okay lang.
‎Kasi gusto ko naman talaga si Amamiya.
‎Nakakagulat ba talaga 'yon?
‎Ibig mong sabihin, bilang karelasyon?
‎Oo. Tama ka.
‎Kaya sobrang saya ko ‎nang sabihin nilang bagay kami.
‎Ang saya naman…
‎Pero gusto ni Amamiya si…
‎Ano sa tingin mo, Koyun?
‎Ha? Ano'ng tingin ko?
‎Sa tingin mo ba dapat kong subukan?
‎Ikaw ang dapat magdesisyon niyan.
‎Sino ba naman ako para sabihan ka ‎kung ano ang dapat mong gawin?
‎Masaya akong marinig 'yan.
‎Akala ko kasi kung tutol ka, Koyun, ‎wala na akong magagawa.
‎Bakit naman ako?
‎Ibig kong sabihin, ‎kung pareho naman kayo ng nararamdaman,
‎wala naman akong laban sa 'yo, di ba?
‎Pareho ng nararamdaman?
‎-Kanino? ‎-Naku po!
‎Naku naman. Nagpapakipot ka ba?
‎Hindi, hindi, hindi!
‎Alam naman nating lahat ‎kung sino ang gusto ni Amamiya.
‎Ikaw 'yon.
‎Tapos na…
‎Alam naman nating lahat ‎kung sino ang gusto ni Amamiya.
‎Ikaw 'yon.
‎Ano?
‎Gusto ako ni Amamiya?
‎Nagkukunwari ka lang.
‎Sa reaksyon mong 'yan? ‎Halatang nagkukunwari ka.
‎Sigurado akong alam mo, Koyun.
‎Alam mo kung ano ang nararamdaman ‎ni Amamiya para sa 'yo.
‎Hindi mo ba talaga napapansin ‎kapag may gusto sa 'yo ang isang tao?
‎Mabait lang si Amamiya sa lahat.
‎Hindi naman ako espesyal.
‎Hindi. Kung magiging tapat ako, ‎may ilang bagay na pumapasok sa isip ko.
‎Pero kailangan kong sabihin sa sarili kong ‎hindi ako espesyal.
‎Hindi lang naman ako.
‎Gagawin niya rin 'yon sa kahit na sino.
‎Kailangan kong paniwalaan 'yon.
‎Nagpapanggap akong hindi ko nakikita, ‎at lumilingon ako sa kabilang direksyon…
‎PA'NO KUNG MALI AKO? ‎PA'NO KUNG HINDI?
‎MAGBABAGO BA ANG RELASYON NAMIN? ‎SA IKABUBUTI? SA IKASASAMA?
‎Tinatakbuhan ko ito ‎para protektahan ang sarili ko.
‎Baka sa kaibuturan ng isip ko,
‎itinatanong ko rin talaga, "Paano kung?"
‎Pero…
‎Sana hindi siya ang dahilan ‎kung bakit ko na-realize ang lahat ng 'to.
‎Masaya akong marinig 'yan. Sobrang gumaan ‎ang loob ko nang marinig ko 'yan sa 'yo.
‎Gagawin ko ang lahat ‎para magustuhan niya rin ako.
‎WALANG KOMENTO
‎Nakakatakot…
‎Nakakatakot ang mga paraan niya.
‎Sa mga gustong magpatuloy pa ang ‎kasiyahan, lilipat tayo sa tabing-ilog.
‎-Yehey! ‎-Tingnan nga natin…
‎-Fireworks! ‎-Nasaan na ang sapatos ko?
‎Mukhang magkapitbahay pala tayo.
‎Oo nga.
‎Sandali… Koyun?
‎At pareho pa tayo ng relo.
‎NANIGAS - WHOA
‎Naku… Magkakaroon siya ng maling ideya.
‎Kailangan kong makaisip ng isasagot…
‎BULONG
‎Mura lang 'to, di ba?
‎Oo. Pero mukhang mamahalin.
‎'Yon din ang naisip ko.
‎Kung wala kang sasabihin, ‎wala rin akong sasabihin. Deal?
‎Mura lang din ang salamin ko.
‎Gano'n ba?
‎Ano'ng gagawin ko?
‎Hindi rin ako magsasalita, ‎kung hindi mabubuking din ako.
‎Ang saya nito.
‎Sana manatili na lang kami ‎sa ganitong samahan magpakailanman.
‎Muntik na 'yon!
‎Akala ko nawala ko na ang susi ‎ng shoe locker ko.
‎Azumi. Wag kang lumapit.
‎Ha? Hoy, bakit?
‎Manonood ka ba ng fireworks ‎pagkatapos nito?
‎Oo. Pupunta rin sina Miki at Tsukiko.
‎Mabuti naman.
‎Hindi tayo gaanong nakapag-usap kanina ‎dahil sobrang layo ng mga upuan natin.
‎Umaasa akong pupunta ka.
‎Sa puntong 'to, ‎masasabi kong sigurado na ako.
‎Sandali, ano'ng gagawin ko? ‎Ano'ng gagawin ko, ano'ng gagawin ko?
‎LINGON
‎Gano'n ba…
‎Koyun! Nasaan ka?
‎KABOG - WHOOSH
‎Narito ako!
‎MAG-ISA
‎Hoy, bababa ka ba o hindi?
‎Ayos lang ako. ‎Dito na lang ako manonood mula sa taas.
‎Sinungaling! Hindi mo lang kayang bumaba!
‎Kaya mo 'yan. O, tingnan mo.
‎BUHAT
‎-Ayan! ‎-Hoy!
‎MATAAS
‎Natatakot ako! Ibaba mo 'ko!
‎Oo na, oo na. Sandali lang.
‎May sumigaw ba?
‎Hoy!
‎Koyun at Yota at Tsukko!
‎Yuki, may narinig ka bang ‎kakaibang boses ngayon lang?
‎A, 'yon ba?
‎Binabantayan ko kasi si Atagawa.
‎Mukhang galit na galit siya.
‎Hindi ba medyo maaga pa para sa sparklers? ‎Hindi ba karaniwang panghuli ito?
‎HMPH
‎Maganda ang sparklers sa kahit anong oras.
‎Sabagay, totoo naman.
‎Gusto n'yo bang sumama sa 'min?
‎Siyempre naman!
‎TITIG - NASA GITNA
‎Bakit ako nakapuwesto rito?
‎Pakiramdam ko may nagmamasid sa 'kin.
‎Ayan, namatay na ang akin.
‎Papatayin ko rin ang sa 'yo, Koyun.
‎HINIPAN
‎Tumigil ka nga.
‎Puwede bang sumali?
‎Puwede ba akong umupo rito?
‎NAPAILAG
‎May nagawa ba akong mali?
‎KABOG KABOG KABOG
‎-Nakakatawa 'to. ‎-Nakakatawa 'to.
‎Ano'ng klaseng ekspresyon 'yan?
‎KALABOG KALABOG ‎BANG
‎-Wow! ‎-Ang astig!
‎Ang galing!
‎Tingnan natin kung kanino ‎ang pinakahuling magtatagal.
‎Sige.
‎Ang lapit ng mga siko namin.
‎Umiilaw na ang akin.
‎Ngiti.
‎NGITI
‎NANIGAS
‎Para sa matagumpay na trabaho!
‎-Cheers! ‎-Cheers!
‎Miki.
‎Sa 'yo 'to, di ba? Napulot ko sa lupa.
‎Sandali, ano? Key chain ko 'yan.
‎Tama ka nga. ‎Hindi na pala nakakabit sa mga susi ko.
‎O, ito.
‎Salamat.
‎Buti nalaman mong akin 'to.
‎Siyempre naman, ‎malalaman kong sa 'yo 'yan.
‎Uy, Miki. ‎Naiilang ka ba pag kasama mo 'ko?
‎Ano?
‎Napakadali mong basahin.
‎Hindi… hindi naman ako naiilang…
‎Pasensya na.
‎Puwede ka ba saglit pagkatapos nito?
‎May kailangan akong sabihin sa 'yo.
‎Miki.
‎Kung hindi lang sana niya sasabihin ‎ang sasabihin niya.
‎Mananatili sana ang lahat gaya ng dati.
‎Gusto kita.
‎Ano?
‎Ay, talaga? Salamat.
‎Seryoso siya.
‎Hindi 'yon biro, ‎at hindi rin basta pabigla-biglang sinabi.
‎Seryoso talaga siya.
‎Matagal na kitang gusto. ‎Mula pa noong middle school.
‎Ano?
‎Sa buong panahong ito? Gusto niya ako?
‎Hindi ko kailanman binalak ‎na sabihin sa 'yo.
‎Pero hindi ko na ito kayang itago pa,
‎kaya gusto ko nang harapin ito ‎nang diretsahan.
‎Gusto ko nang tapusin 'to
‎at bumalik tayo ‎sa pagiging magkaibigan lang.
‎Pasensya na kung inilagay kita ‎sa ganitong sitwasyon.
‎Palagi siyang nakangiti at mabait.
‎Hindi ko pa siya nakitang gumawa ‎ng ganitong ekspresyon.
‎Paano siya nagkaroon ‎ng ganoong ekspresyon?
‎Gusto ko rin siya.
‎Mahal ko siya.
‎Pero hindi…
‎Hindi.
‎Paano kung magsikap pa ako? ‎Baka magbago rin ang nararamdaman ko.
‎Sino pa ba ang magmamahal sa 'kin at ‎tatanggapin ako sa kung sino talaga ako?
‎Kung mai-inlove ako sa isang tao ‎na mahal din ako…
‎Hindi ba ako magiging masaya roon?
‎Yota.
‎Pero…
‎Pasensya na.
‎Hindi ko kayang sabihin na oo…
‎Hindi dahil sa ‎wala rin akong gusto sa 'yo…
‎…kundi dahil ‎hindi pa sigurado ang puso ko.
‎Hindi lang talaga kita kailanman ‎naisip sa gano'ng paraan.
‎Okay.
‎Hindi ko alam ang dapat kong gawin.
‎Oo. Alam ko.
‎Pasensya na kung iniiwasan kita ‎nitong mga nakaraan.
‎Hindi ko intensyong saktan ka.
‎Ayos lang. Alam ko.
‎Pasensya na.
‎Ayos lang.
‎Salamat.
‎Bakit ka umiiyak?
‎Nagsalin ng Subtitle: Jessa Ann Malquisto